**Zmluva o****poskytovaní služby monitorovania stavu zaplnenia zberných nádob pre komunálny odpad a distribúcie dát č.**

uzavretá podľa § 269 ods. 2 Obchodného zákonníka v platnom znení  
a § 44 zákona č. 351/2011 Z. z. o elektronických komunikáciách v platnom znení

medzi

**Poskytovateľ**

Obchodné meno:

Sídlo:

IČO:

DIČ:

IČ DPH:

Zápis:

Bankové spojenie:

Číslo účtu IBAN:

Zastúpený:

(ďalej v zmluve ako „Poskytovateľ“)

**a**

**Objednávateľ**

Názov obce: **Mesto Senec**

Sídlo: Mierové námestie 8, 90301 Senec

IČO: 00305065

DIČ: 2020662237

Zastúpený: Ing. Dušan Badinský, primátor

(ďalej v zmluve ako „Objednávateľ“ a spolu ako „Zmluvné strany“)

**Preambula**

1. Zmluvné strany uzatvárajú podľa § 269 a nasl. Obchodného zákonníka túto zmluvu o poskytovaní služby monitorovania stavu zaplnenia zberných nádob pre komunálny odpad a distribúcie dát (ďalej len "**Zmluva**")

**Článok I.**

**Predmet zmluvy**

1. Predmetom tejto zmluvy je záväzok Poskytovateľa zriadiť pre Objednávateľa riadne a včas službu monitorovania stavu zaplnenia zberných nádob pre komunálny odpad vrátane implementácie portálu prezentujúceho monitorované dáta a implementácie senzorov do zberných nádob, a záväzok Poskytovateľa poskytovať službu monitorovania stavu zaplnenia zberných nádob pre komunálny odpad vrátane prevádzkovania portálu prezentujúceho monitorované dáta a službu zberu a distribúcie nameraných dát zo senzorov, a záväzok Poskytovateľa poskytovať pre Objednávateľa implementovať a prevádzkovať mobilnú aplikáciu prezentujúcu stav naplnenosti jednotlivých odpadových nádob, a záväzok Objednávateľa zaplatiť Poskytovateľovi dohodnutú cenu vo výške a spôsobom ďalej určeným v Zmluve.
2. Podrobný popis poskytovaných služieb a ich základné parametre sú bližšie špecifikované v prílohe č. 1 tejto Zmluvy.
3. Súčasťou predmetu Zmluvy sú nasledujúce plnenia:

a) Poskytovanie služby implementácie senzorov a ich prevádzkovania formou prenájmu

b) Poskytovanie služby implementácie portálu prezentujúceho monitorované dáta a jeho prevádzkovania

c) Implementácia aplikačného programovacieho rozhrania a integrácia funkcionalít systému Poskytovateľa do vybraných informačných systémov Objednávateľa

d) Poskytovanie služby zberu údajov a distribúcie dát prostredníctvom dátovej siete

f) Poskytovanie služby implementácie a prevádzkovania mobilnej aplikácie prezentujúcej stav naplnenosti jednotlivých odpadových nádob

**Článok II.**

**Čas plnenia predmetu zmluvy**

1. Predmet Zmluvy bude plnený postupne vo viacerých etapách. Termínovanie prvých dvoch etáp je naviazané na podpis Zmluvy. Tretia etapa bude termínovaná od vystavania záväznej objednávky Objednávateľom špecifikujúcej nové stojiská (ďalej len „Objednávka“).
2. 1. Etapa v lehote do štyroch (4) týždňov od podpisu Zmluvy. Zoznam miest dodania (stojísk) je uvedený v prílohe č. 2 k Zmluve.
3. 2. Etapa v lehote do troch (3) mesiacov od podpisu Zmluvy. Zoznam miest (stojísk) je uvedený v prílohe č. 2 k Zmluve.
4. 3. Etapa v lehote dvoch (2) mesiacov od vystavenia Objednávky Objednávateľom. Zoznam miest dodania (Stojísk) bude uvedený v objednávke.

**Článok III.**

**Cena za poskytované služby**

1. Celková hodnota poskytovaných služieb, ktoré sú predmetom tejto Zmluvy predstavuje sumu

**69 932,20 € bez DPH**

**83 918, 64 s DPH**

**Slovom: osemdesiattritisícdevätstoosemnásť eur šesťdesiatštyri centov**

1. Štruktúrovaná cena za poskytovanie služieb a realizáciu predmetu Zmluvy je súčasťou prílohy č. 3.
2. Cena za implementáciu senzorov a cena za zriadenie portálu vrátane mobilnej aplikácie a zriadenie služby zberu údajov a distribúcie dát prostredníctvom dátovej siete je splatná po podpise preberacieho protokolu o úspešnom ukončení vybudovania a sprevádzkovania siete pre danú etapu. Splatnosť faktúry sa dojednáva na 14 dní odo dňa doručenia faktúry Objednávateľovi a to prednostne bezhotovostným prevodom na účet Poskytovateľa uvedený v Zmluve, prípadne na faktúre.
3. Cena za poskytované služby prevádzkovania portálu vrátane poskytovania mobilnej aplikácie a prenájmu senzorov a cena za služby prevádzkovania zberu údajov a distribúcie dát prostredníctvom dátovej siete bude uhrádzaná mesačne na základe faktúry za poskytované služby. Splatnosť faktúry sa dojednáva na 14 dní odo dňa doručenia faktúry Objednávateľovi a to prednostne bezhotovostným prevodom na účet Poskytovateľa uvedený v Zmluve, prípadne na faktúre. Uhradením sa pre účely tejto zmluvy rozumie pripísanie fakturovanej sumy na účet Poskytovateľa.
4. Cena za poskytované služby, ktoré sú predmetom tejto Zmluvy je maximálna a konečná.

**Článok IV.**

**SLA**

1. Poskytovateľ poskytuje počas doby poskytovania služieb garanciu kvality. Poskytovateľ zodpovedá za to, že vybudovaná sieť a poskytované služby budú mať počas celej doby poskytovania služieb vlastnosti dohodnuté touto Zmluvou.

**Článok V.**

**Povinnosti poskytovateľa**

1. Poskytovateľ sa zaväzuje hneď po implementácií a sprevádzkovaní senzorov pre príslušnú etapu zabezpečiť pripojenie vybudovanej infraštruktúry do dátovej komunikačnej siete IoT.
2. Zhotoviteľ sa zaväzuje po vybudovaní a sprevádzkovaní siete poskytovať Objednávateľovi službu distribúcie dát IoT sieťou počas obdobia trvania Zmluvy.

**Článok VI.**

**Mlčanlivosť**

1. Zmluvné strany sa dohodli, že všetky skutočnosti, ktoré sa v súvislosti s prípravou alebo plnením tejto zmluvy navzájom o druhej Zmluvnej strane dozvedia, ktoré nie sú všeobecne známe alebo bežne dostupné v príslušných obchodných kruhoch, považujú sa za dôverné, nesmú byť zverejnené, poskytnuté alebo sprístupnené tretej osobe bez súhlasu druhej zmluvnej strany a nesmú byť použité na iný účel ako na plnenie zmluvných povinností vyplývajúcich z tejto zmluvy. Tento záväzok sa zmluvné strany zaväzujú dodržiavať bez časového obmedzenia aj po zániku tejto zmluvy. Tento záväzok sa nevťahuje na povinnosti Objednávateľa podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov.

**Článok VII.**

**Doba trvania zmluvy**

1. Zmluva sa uzatvára na dobu určitú v trvaní 48 mesiacov odo dňa nadobudnutia účinnosti Zmluvy s možnosťou opcie predĺženia o ďalších dvanásť (12) mesiacov (ďalej len „opcia“) alebo do vyčerpania finančného limitu špecifikovaného v článku III. v ods. 1 tejto Zmluvy podľa toho, ktorá z týchto skutočností nastane skôr.
2. V prípade, že sa Objednávateľ rozhodne využiť právo opcie podľa ods. 1 tohto článku, je povinný najneskôr dva (2) mesiace pred uplynutím dohodnutej doby platnosti a účinnosti Zmluvy zaslať Dodávateľovi písomné oznámenie o uplatnení si opcie, inak Zmluva zanikne uplynutím dohodnutej doby platnosti a účinnosti Zmluvy podľa ustanovenia ods. 1 tejto Zmluvy. Opcia nadobúda platnosť a účinnosť dňom doručenia písomného oznámenia o uplatnení práva opcie Poskytovateľovi.
3. Nadobudnutím platnosti a účinnosti opcie sa platnosť a účinnosť Zmluvy predlžuje o dvanásť (12) mesiacov, čo znamená, že Zmluva je platná do šesťdesiat (60) mesiacov odo dňa nadobudnutia účinnosti Zmluvy. Využitím opcie sa Zmluva predlžuje za tých istých podmienok, za akých bola dojednaná pôvodne vrátane cenových podmienok. Maximálny finančný limit po uplatnení opcie ostáva zachovaný, tak ako je určený v článku III. ods. 1 tejto Zmluvy.
4. Pred uplynutím doby platnosti a účinnosti tejto Zmluvy podľa ods. 1 alebo ods. 3 tohto článku je možné túto Zmluvu ukončiť:

a) písomnou dohodou Zmluvných strán,

b) odstúpením od Zmluvy z dôvodov podstatného porušenia záväzku vyplývajúceho z tejto Zmluvy podľa ods. 5 tohto článku.

5. Na účely tejto Zmluvy sa podstatným porušením záväzku vyplývajúceho z tejto Zmluvy považuje:

a) ak Poskytovateľ bezdôvodne odmietne poskytnúť Objednávateľovi službu v lehote určenej v tejto Zmluve,

b) ak je voči Poskytovateľovi vedené konkurzné konanie, je v konkurze, v reštrukturalizácii, bol proti nemu zamietnutý návrh na vyhlásenie konkurzu pre nedostatok majetku,

c) ak Poskytovateľ vstúpil do likvidácie, alebo bola na neho zriadená nútená správa,

d) ak je voči Poskytovateľ vedený výkon rozhodnutia napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok),

e) opakované nezabezpečenie opravy reklamovanej poruchy alebo nedodržanie parametrov v zmysle prílohy č. 1 tejto Zmluvy,

f) ak je Objednávateľ v omeškaní úhrady za faktúru vystavenú Poskytovateľom viac ako 30 kalendárnych dní.

**Článok VIII.**

**Zmluvné pokuty**

1. V prípade omeškania Poskytovateľa s poskytovaním služieb má Objednávateľ právo na zmluvnú pokutu vo výške 0,05 % z ceny služieb s DPH uvedenej v článku III tejto Zmluvy za každý deň omeškania.
2. V prípade ak Objednávateľ odstúpi od Zmluvy z dôvodu porušenia povinnosti na strane Poskytovateľa v zmysle článku VII. Ods. 5 tejto Zmluvy, má Objednávateľ právo na zmluvnú pokutu vo výške 30% z ceny diela s DPH uvedenej v článku III tejto Zmluvy.
3. V prípade omeškania Poskytovateľa s odstránením vád v záručnej dobe má Objednávateľ právo na zmluvnú pokutu vo výške 50 EUR za každý prípad a každý deň omeškania až do odstránenia vád.
4. Zmluvná pokuta podľa ods. 3 tohto článku bude uhradená Zmluvnými stranami nezávisle na tom, či v akej výške vznikne oprávnenej osobe (strane) nárok na náhradu škody, ktorú možno vymáhať samostatne.

**Článok IX.**

**Záverečné ustanovenia**

1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka.
2. Objednávateľ sa zaväzuje, že pri výkone predmetných činností zhotoviteľom poskytne zhotoviteľovi včas a riadne všetku potrebnú súčinnosť.
3. Zmluvné strany sa zaväzujú prípadné spory vyplývajúce z tejto zmluvy riešiť prednostne vzájomným rokovaním a dohodou, inak ich budú prejednávať slovenského všeobecné súdy v zmysle ustanovení Civilného sporového poriadku.
4. V prípade ak akýkoľvek termín, dojednanie, podmienka či ustanovenie bude akýmkoľvek príslušným orgánom vyhlásené za neplatné, nulitné alebo nevymáhateľné, ostatné ustanovenia zmluvy zostávajú naďalej platné a účinné. Zmluvné strany sa zaväzujú nahradiť takéto neplatné, nulitné alebo nevymáhateľné ustanovenie iným platným, účinným a vymáhateľným zmluvným záväzkom v zmysle zmluvy, ktorý bude neplatnému, nulitnému alebo nevymáhateľnému ustanoveniu obsahovo najbližší.
5. Zmluvné strany sa dohodli, že táto zmluva zaväzuje i právnych nástupcov obidvoch zmluvných strán.
6. Túto zmluvu je možné meniť a dopĺňať iba formou písomných dodatkov.
7. Poskytovateľ berie na vedomie Objednávateľ je povinnou osobou podľa § 2 ods. 2 zákona č. 211/2000 Z. z. o slobodnom prístupe k informáciám a podpisom tejto zmluve vyslovuje súhlas s jej zverejnením. Táto zmluva ako povinne zverejňovaná zmluva v zmysle zákona Poskytovateľ berie na vedomie, že objednávateľ o slobodnom prístupe k informáciám nadobúda platnosť dňom podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia na webovom sídle objednávateľa v súlade s ustanovením § 47a zákona č. 40/1964 Zb. Občianskeho zákonníka v znení neskorších predpisov.
8. Zmluva nadobúda platnosť podpisom oboma Zmluvnými stranami a účinnosť dňom nasledujúcim po dni zverejnenia na webovom sídle Objednávateľa.
9. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
10. Zmluva je vyhotovená v štyroch rovnopisoch po dva rovnopisy pre každú Zmluvnú stranu.
11. Obsah príloh č. 1 – Špecifikácia predmetu Zmluvy, č. 2 - Zoznam miest dodania (stojísk) a č. 3 – cenová špecifikácia je neoddeliteľnou súčasťou obsahu záväzkového vzťahu založeného touto Zmluvou.

V  V Senci

Za Poskytovateľa Za Objednávateľa

Ing. Dušan Badinský

**Príloha č. 1 k Zmluve – Špecifikácia predmetu zmluvy**

Predmetom Zmluvy je poskytnutie služieb pre monitorovanie naplnenosti odpadových nádob a poskytnutie služieb pre zber a distribúciu súvisiacich dát.

Predmetom Zmluvy sú nasledujúce plnenia:

a) Poskytovanie služby implementácie senzorov a ich prevádzkovania formou prenájmu

b) Poskytovanie služby implementácie portálu prezentujúceho monitorované dáta a jeho prevádzkovania

c) Implementácia aplikačného programovacieho rozhrania a integrácia funkcionalít systému Dodávateľa do vybraných informačných systémov Objednávateľa

d) Poskytovanie služby zberu údajov a distribúcie dát prostredníctvom dátovej siete

e) Poskytovanie služby implementácie a prevádzkovania mobilnej aplikácie prezentujúcej stav naplnenosti jednotlivých odpadových nádob

**Návrh technického riešenia:**

Bude doplnené víťazným uchádzačom

**Príloha č. 2 k Zmluve – Zoznam miest dodania ( stojísk)**

Príloha č. 2výzvy.

**Príloha č. 3 k Zmluve – Cenová špecifikácia**

**Jednorazové poplatky:**

|  |  |  |  |
| --- | --- | --- | --- |
| **Položka** | **Jednotková cena bez DPH** | **Počet jednotiek** | **Cena bez DPH spolu** |
| Implementácia senzorov a zriadenie služieb | € | 131 | € |
| **Jednorazové poplatky spolu** |  |  | **€** |

**Pravidelné mesačné poplatky:**

|  |  |  |  |
| --- | --- | --- | --- |
| **Položka** | **Jednotková cena bez DPH** | **Počet jednotiek** | **Cena bez DPH spolu** |
| Prenájom a prevádzka senzorov | € | 131 | € |
| Poplatok za služby (prevádzka webového portálu a mobilnej aplikácie vztiahnuté na 1 senzor) | € | 131 | € |
| **Pravidelné mesačné poplatky spolu** |  |  | **€** |